কিন্তু ইসলাম লক্ষ করলেন, গুরু তাকে কিচ্ছাগানের কোনো শিক্ষাই বুঝিয়ে দিচ্ছেন না। এ অবস্থায় ইসলাম কুদ্দুস বয়াতীর প্রধান সহকারী বিষ্ণুপদের শরণাপন্ন হলেন। 'উনি কইলেন_'তুমি দলের তবলচি  মাস্টার হাশেমের কাছে যাও। সে আমার থেকে বেশি অভিজ্ঞ।' হাশেমের কাছে গেলাম। সে আমাকে বসে বসে কিচ্ছার গল্পগুলো বোঝায়। একদিন বাড়িতে আইসা একটা ডায়েরি নিয়ে যাই। পরে সে কোনো জায়গায় যে কিচ্ছার প্রোগ্রাম করে, ওই প্রোগ্রামটা আমি আমার ডায়েরিতে তুলে রাখি।